محمد خيرت سعد الشاطر

محمد خيرت سعد الشاطر  (ولادت: 4 مئی 1950ء) مصر کے انجینئر، تاجر اور اسلامی خیالات کے حامل سیاست دان ہیں۔ وہ اخوان المسلمون کے بہت ہی فعال رکن ہیں اور اس کے سپریم گائڈ بھی ہیں۔ مصری صدارتی انتخابات، 2012ء میں الشاطر صدارتی امیدواری کے لیے الشاطر پہلی پسند تھے مگر الیکشن کمیشن نے انہیں نا اہل قرار دے دیا۔

حیات اور کارنامے 
ان کی ولادت محافظہ دقہلیہ میں ہوئی۔ وہ 16 سال کی عمر میں عرب سوشلسٹ ہونین کے یوتھ ونگ رکن بنے۔ وہ جمال عبد الناصر کا زمانہ تھا۔ انہوں نے جامعہ اسکندریہ سے انجینرنگ کی تعلیم حاصل کی۔ 1968ء میں انہوں نے حکومت کے خلاف احتجاج میں حصہ لیا۔ فوج میں دو سال کام کرنے کے بعد منصورہ یونیورسٹی سے ایم اے کیا۔ 1981ء میں صدر انور السادات کے قتل کے بعد الشاطر کو جلا وطن کر دیا گیا اور وہ انگلستان چلے گئے۔ 1980ء کی دہائی میں واپسی کے بعد اخوان کے اہم رکن بن گئے۔ 1995ء میں اخوان کی قاہرہ کبری شاخ کے صدر مقرر ہوئے۔
وہ فرنیچر اور کپڑوثں کے بہت بڑے تاجر ہیں اور قاہرہ کے کئی بڑے مال میں ان کی دکانیں ہیں اور وہ لاکھوں کا کاروبار کرتے ہیں۔  انہیں معیشت کا ماہر کھلاڑی مانا جاتا ہے۔  وہ اخوان کے کے اہم مفکریں میں سے ہیں۔ حسنی مبارک کے عہد میں 2007ء میں انہیں قید میں ڈال دیا گیا اور مارچ 2011ء میں رہا کیا گیا۔  مصری پارلیمانی انتخابات، 2011ء/2012ء میں فریڈم اینڈ جسٹس پارٹی کی جیت کے بعد الشاطر کو متحادی حکومت کا وزیر اعظم مانا جانے لگا۔

صدارتی امیدواری 
31 مارچ 2012ء میں فریڈم اینڈ جسٹس پارٹی نے انہیں اپنا صدارتی امیدوار بنایا۔ الشاطر نے اخوان سے استعفی دے دیا تاکہ صدارتی انتخابات میں حصہ لے سکے۔ 14 اپریل 2012ء کو انہیں انتخابات میں حصہ لینے سے منع کر دیا گیا۔

حراست 
5 جولائی 2013ء کو مصری فوجی تاخت، 2013ء کے بعد انہیں گرفتار کر لیا گیا۔ فوجی تاخت کے بعد ہی اخوان کو حکومت سے بے دخل کر دیا گیا اور محمد مرسی کو معزول کر دیا گیا۔ فی الحال انہیں سزائے موت سنائی گئی ہے مگر ان کے خلاف تمام فیصلوں پر اپیل کی گنجائش ہے۔

حوالہ جات 

1950ء کی پیدائشیں
اخوان المسلمون کے مصری ارکان
بقید حیات شخصیات
مصری کاروباری شخصیات
مصری مہندسین
ویکی ڈیٹا سے مطابقت رکھنے والی مختصر تفصیل